श्रमदान कर दिया स्वच्छता का संदेश
कस्बेके होद की पाल स्थित राजकीय उच्च माध्यमिक विद्यालय में चल रहे एनएसएस शिविर के दौरान बुधवार को छात्रों ने थाना परिसर में श्रमदान कर सफाई की। इस दौरान प्रधानमंत्री के स्वच्छ भारत अभियान काे लेकर रैली भी निकाली गई।
शिविर प्रभारी बसंत शर्मा ने बताया कि पांचवे दिन शिवराधिपति मुखराम चांदोलियां शिविर प्रभारी बसंत शर्मा के नेतृत्व में छात्रों को सुबह योग प्राणायाम कराएं गए। शंकाओं के सागर से हम तर जाएंगे की प्रस्तुति दी गई। इसके बाद विद्यार्थियों ने इंदिरा कालोनी थाना परिसर में सफाई कार्य कर कचरा जलाया। थाना प्रभारी ने अनुशासन का महत्व विषय पर विचार रखे। उन्होंने कहा कि अनुशासन से ही व्यक्ति महान बनता है। व्यक्तिगत जीवन से राष्ट्र जीवन तक की यात्रा केवल अनुशासन से ही सुव्यवस्थित हो सकती है। बादलों की बूंद नाली में भी गिर सकती है और गंगा में गिरने पर पवित्र गंगाजल बन जाती है। शिविर प्रभारी बसंत शर्मा ने कहा कि एनएसएस शिविर से विद्यार्थियों में स्वावलंबन भाईचारे की भावना का विकास होता है। उन्होंने एनएसएस के विद्यार्थियों से शिविर के दौरान जमकर पसीना बहाने जनहित के कार्य करने को कहा। शारीरिक शिक्षक हजारीलाल जाट सहित कई व्याख्याता मौजूद थे।
विद्यालयपरिसर में श्रमदान
अजीतगढ़ | कस्बेके राजकीय आदर्श उच्च माध्यमिक विद्यालय में चल रहे सात दिवसीय शीतकालीन आवासीय शिविर के छठवें दिन बुधवार को स्वंयसेवकों ने कार्यक्रम अधिकारी लक्ष्मीनारायण कुमावत के नेतृत्व में विद्यालय परिसर में श्रमदान कर सफाई की। इसके बाद समाज सेवा एक श्रेष्ठ कार्य विषय पर संगोष्ठी हुई। राजकीय कॉलेज जैतारण(पाली) के एनएसएस कार्यक्रम अधिकारी राकेश वर्मा ने कहा कि व्यक्ति को स्वयं के लिए जीने के अलावा दूसरों के लिए नि:स्वार्थ भावना से कार्य करना चाहिए। उन्होंने कहा कि जरूरतमंदों की सेवा करना सेवा का श्रेष्ठ पहलु है। व्याख्याता महेश गौतम, जगदीश प्रसाद सैनी, बाबूलाल बुनकर, ओमप्रकाश अटल समेत स्वयंसेवकों ने भी विचार व्यक्त किए।
शिविरका महत्व बताया
चंदवाजी | कस्बेस्थित राजकीय आदर्श उच्च माध्यमिक विद्यालय में चल रहे सात दिवसीय राष्ट्रीय सेवा योजना शिविर के दूसरे दिन बुधवार को विद्यार्थियों ने श्रमदान किया। शिविर प्रभारी जे.पी.सिंह ने बताया कि शिविर में करीब 50 छात्र-छात्राएं भाग ले रही है। शिविर में स्वयंसेवकों को प्रधानाचार्य परमजीत कौर ने एनएसएस शिविर का महत्व की जानकारी दी। स्वयंसेवकों के द्वारा पेड़ पौधों में पानी देकर उनके रखरखाव की जिम्मेदारी ली तथा विद्यालय परिसर में सफाई की गई। स्काउट शिक्षक साधुराम सैनी, ओमप्रकाश बुनकर, झाबरमल गुर्जर आदि मौजूद थे।
साक्षरतारैली निकाली
नारेहड़ा | कस्बेके राजकीय उच्च माध्यमिक विद्यालय में चल रहे सात दिवसीय एनएसएस शिविर के 5वें दिन स्वयंसेवकों ने साक्षरता रैली निकाली जो कस्बे के मुख्य मार्गो से होती हुई पुन: स्कूल परिसर पहुंची। रैली को एनएसएस प्रभारी ओमप्रकाश ने हरी झंडी दिखाकर रवाना किया। सायंकालीन सत्र में स्वयंसेवकों ने स्कूल के खेल मैदान की सफाई करते हुए श्रमदान किया। बौद्धिक सत्र के दौरान व्याख्याता शेरसिंह ने नि:शुल्क एवं अनिवार्य बाल शिक्षा अधिकार अधिनियम के बारे में बताया। पीटीआई सुखपाल कांवत एनएसएस स्वयंसेवक उपस्थित थे।
चंदवाजी. राजकीयविद्यालय में श्रमदान करती छात्राएं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva